cyanic-selkie/wikianc huggingface dataset:
Music For Nations
Selskapet ble dannet i 1983 av Martin Hooker, og Music For Nations etablerte seg selv som ledende i Europa innen rock og metal, med tidlige signeringer som Metallica (som hadde tre gullalbum mens de var hos MFN), Slayer og Megadeth som ryddet vei for dem. Etterhvert som Music For Nations vokste utvidet selskapet driften til ikke bare å omfatte band som var lisensiert fra USA, men også egne signeringer. De ga ut album av artister som blant annet Paradise Lost, Opeth, Anathema, Cradle of Filth, Testament og mange andre metal-band.
Patrick Dalzel-Job
Bakgrunn
De kom tilbake til England i 1931 og der bygde han sin egen skonnert, «Mary Fortune», som han og moren brukte de neste to årene på å seile langs den britiske kysten med.
Music For Nations
I 2004 stengte selskapet offisielt dørene. Selskapets katalog — som også hadde titler fra så vidt forskjellige artister som Lost Horizon og Frank Zappa — ble lagt inn i morselskapet Zomba Label Group, som i dag er eid av Sony BMG.
Patrick Dalzel-Job
Bakgrunn
I 1937 seilte de til Norge og brukte de neste to årene på å utforske kysten. I løpet av denne tiden ble Dalzel-Job bortimot flytende i norsk. Han og moren hadde selskap av den norske skolejenten Bjørg Bangsund.
Annen verdenskrig
Da andre verdenskrig brøt ut i 1939 ble han innkalt til Royal Naval Reserve. Han tjenestegjorde som navigatør på en bukserbåt som hadde base i Scapa Flow mellom januar og mars 1940. Fra april til juni tjenestegjorde han i de allierte aksjonene i Nord-Norge.
I juni 1942 ble Dalzel-Job beordret til å samle informasjon om vestkysten av Norge. Noen få måneder senere valgte Lord Mountbatten, sjefen for Combined Operations Headquarters, ham til å lede kommandoraid i disse områdene, kjent som «VP-operasjoner». I disse raidene brukte man åtte motortorpedobåter.
Fra midten av 1943 til begynnelsen av 1944 tjenestegjorde han med 12. (Special Service) ubåt flotiljen som var utstyrt med X-klasse ubåter og Welman dvergubåter. Samtidig fullførte han fallskjermutdanningen sin hos fallskjermjegerne. Ettersom utsiktene for store aksjoner i Norge ble mindre, dro Dalzel-Job til London og kom i kontakt med 30th Assault Unit, den operative enheten til marinens etterretning. Han ble overført til denne enheten og kom under kommando av Ian Fleming, som da var personlig assistent for direktøren for etterretningstjenesten.
I denne rollen, og forfremmet til Lieutenant Commander (kapteinløytnant), gikk han i land nær Varreville på Utah-stranden i Normandie fire dager etter D-dagen sammen med to britiske kommandosoldater under hans kommando. Han hadde et brev, underskrevet av den amerikanske generalen Dwight D. Eisenhower, som gav ham uinnskrenket autoritet og som gjorde at han kunne passere gjennom de allierte linjene og angripe utvalgte mål inne i de tyskkontrollerte områdene. Han bidro til ødeleggelsen av den tyske destroyeren Z29 ved Bremerhaven. Etter krigen tjenestegjorde han en stund i den canadiske marinen.
Dalzel-Job ble anerkjent som hovedinspirasjonskilden for Flemings romankarakter James Bond, selv om han selv sa at han personlig «bare elsket én kvinne» og «ikke var mann som drakk».
Etterkrigstiden
Etter krigen vendte han tilbake til Norge og kom på nytt i kontakt med jenten han og moren hadde seilet med før krigen. De giftet seg i 1945 og fikk sønnen Iain Dalzel-Job, som tjenestegjorde som major i Scots Guards og deltok i slaget om Mount Tumbledown under Falklandskrigen.
I 1991 utga Dalzel-Job selvbiografien Arctic snow to dust of Normandy om sin innsats under verdenskrigen. Boken ble oversatt til norsk med tittelen Fra Narvik til Normandie (Universitetsforlaget, 1996). Den kom også ut på fransk og polsk.
I 1996 ble Dalzel-Jobs innsats i Narvik viet et program i BBC-serien Hearts of Gold, en programserie om personer som har utvist uvanlig mot eller stått bak handlinger av enestående medmenneskelig karakter.
Ovtcharka
Ovtcharka betyr gjeterhund og peker til ulike sentralasiatiske hunderaser med vokterhundegenskaper.
Lagoa do Ouro
Lagoa do Ouro er en kommune i delstaten Pernambuco i nordøstregionen av Brasil.
Nettsommerfugler
Nettsommerfugler er en gruppe som omfatter våre mest estetiske sommerfugler. De norske artene er admiral, dagpåfugløye, hvit c, kirsebærsommerfugl, neslesommerfugl, fire rutevinger (Iduns, mørk, prikk- og marimjellerutevinge), sørgekåpe og tistelsommerfugl. I alt omfatter underfamilien slik den i dag blir forstått nær 500 kjente arter av robuste og ofte fargerike sommerfugler.
Utseende
Middelsstore til ganske store (vingespenn 25 – 120 mm) sommerfugler, forholdsvis robuste. Kroppen har ofte lange, men glisne, oppstående hår. Hodet har nokså lange, fremstrakte labialpalper, velutviklet sugesnabel og antenner som er nokså kraftige, markert klubbeformet og rundt halvparten så lange som forvingene. Som hos de aller fleste Nymphalidae er forbeina redusert. Vingene er store, vanligvis med bølgete eller flikete ytterkant. De er gjerne ganske fargerike. Grunnfargen er oftest oransje, rødlig eller svart, med tverrbånd og/eller flekker i forskjellige farger, ofte inkludert blått. Mange har en bord av halvmåneformede flekker langs vingekantene. Larvene er vanligvis mørke, kledt med mer eller mindre lange, forgrenete pigger.
Vidt utbredte vandrere
En del Nymphalidae kan vandre over lange avstander, mens andre er mer stedbundne. Av de artene som forekommer i Norge er admiralen (Vanessa atalanta), tistelsommerfuglen (Vanessa cardui) og sørgekåpen (Nymphalis antiopa) kjente vandrere. De to førstnevnte kan ikke overleve vinteren i Norge, mens sørgekåpen overvintrer. Innflygingene av admiral og tistelsommerfugl til Norge er praktisk talt årvisse og noen ganger så store at disse sommerfuglene er de tallrikeste sommerfuglene i Sør-Norge om sommeren og høsten. Den vandrende slekten Vanessa finnes over hele verden, særlig er tistelsommerfuglen vidt utbredt. Den forekommer praktisk talt over alt der det ikke er altfor kaldt og er kanskje det insektet som har spredt seg videst uten menneskets hjelp.
BBC America
BBC America er et TV-nettverk eid og drevet av BBC Worldwide og AMC i USA. Det begynte sine sendinger 29. mai 1998 og det er tilgjengelig både på kabel og over satellitt.
Siden starten har BBC America vist programmer fra BBC og andre britiske TV-kanaler. Dette inkluderer både komedier, drama og livsstilsprogrammer. På dagtid viser nettverket repriser på komedier som Benny Hill, boligutbedringsserier som Changing Rooms og Cash in the Attic og nyheter fra BBC World. På kveldstid viser nettverket nye programmer.
BBC America distribueres av AMC. I motsetning til BBCs kanaler i Storbritannia, som er drevet på lisenspenger, er driften av BBC America basert på reklameinntekter. Mange programmer er derfor formatert til 40 minutter lange blokker slik at de kan bli vist uklippet. Noen serier med innhold for voksne er klippet, men nakenhet og banning har dog forekommet.
BBC America sender nyheter samtidig med, og fra, BBC World News med reklamer innsatt. Tidligere ble bare 30 minutter lange nyhetssendinger kringkastet, men i oktober 2005 begynte nettverket å vise den hele tre timer lange morgensendingen fra BBC World News (i perioden 6–-9AM ESTg 3–-6AM PST). Samsendingen består av tre 30 minutter lange nyhetssendinger pluss World Business Report, Sport Today, Asia Today og BBC News Extra. En 30 minutter lang sending blir også vist om kvelden (6–6.30PM EST, 3–3.30PM PST).
Under store begivenheter vil nettverket noen ganger avbryte sine egne programmer og sende fra BBC World News. Terrorangrepet i London 7. juli 2005 er et slikt eksempel.
BBC America gjorde noen seere fortvilte da de sluttet å vise såpeoperaen EastEnders i oktober 2003. De sa at det var en av kanalens minst populære serier. EastEnders, og andre BBC-programmer, blir også vist på PBS-stasjoner.
BBC America er også tilgjengelig på Bermuda gjennom Bermuda CableVisions digitale kabel-TV.
BBC America On Demand refererer til et utvalg av nettverkets programmer som er tilgjengelige som Video on demand gjennom mange av de digitale kabel-TV-systemene i USA. Disse programmene er som oftest tilgjengelige i rotasjoner hvor hvert program blir byttet ut etter to til fire uker. Disse programmene er tilgjengelige uten reklamer, men noen blir avbrutt av promoer.
St. Louis Blues (andre betydninger)
St. Louis Blues kan bety:
I musikk:
I sport:
I film
Liste over Brasils monarker
Under følger en liste over Brasils monarker:
Karl Vike Stormark
Karl Vike Stormark (født 28. oktober 1908 på Fedje, død 7. april 1966 på Tonsåsen i Oppland) var en norsk offiser og konfeksjonsfabrikant.
Stormark bodde i oppveksten i Talvik og Bjugn før familien bosatte seg i Isfjorden i Romsdal rundt 1920. Etter middelskole tok han underoffiserskole i 1929 og ble utnevnt til vernepliktig fenrik i 1936. Han tjenestegjorde ved IR11 på Setnesmoen ved Åndalsnes.
Da krigen brøt ut 9. april 1940 deltok vpl fenrik Stormark på vognmesterkurs ved Gardermoen. Han og andre ble om kvelden beordret til å melde seg for bataljonssjef, major Eystein Torkildsen for å ta imot rekrutter, utskrevet av lensmannen på Eidsvoll. Kl 0400 om morgenen 10. april var et kompani med tre tropper satt opp og marsjerte mot Eidsvoll. På formiddagen fikk kompaniet beskjed om at en motorisert tysk avdeling(også kalt Spillers kolonne) passerte Minnesund på vei sydover. Det ble gitt beskjed om at tyskerne skulle stoppes og Stormarks tropp tok stilling ved gården «Karlstua» i Eidsvoll. Da tyskerne kom til syne ga Stormark ordre om å åpne ild på ca 100 meters hold. Dette skjedde, ifølge kompanisjef Ø.Simonsen, uten forvarsel og nærmere ordre. Etter en kort trefning på 3-4 minutter beordret Simonsen ildopphør og responderte på den måten til at tyskerne hadde viftet med et hvitt flagg. Han ble tatt til fange og Stormarks tropp måtte deretter overgi seg og ble fratatt våpnene. Under trefningen ble to tyskere skadet, hvor alvorlig vites ikke, og en fanget norsk offiser (Samuel Isaksen fra Alta) ble drept. Stormarks tropp hadde en mindre skade.
Renavl
Renavl er ingen definert avlsmetode, men kan betegnes som avl med blodslinjer der innavl og kryssavl ikke inngår. I så måte blir linjeavl i kontrollerte former regnet som renavl.
Innen genetikken regnes en rase som «ren» hvis den består av homozygote individer med samme genotype, men rene raser i en slik forstand forekommer knapt i praktisk avlsarbeid, og slett ikke innen dyreavl. Husdyravl er i så måte snarere raseavl (paring av stambokførte dyr av samme stamme) enn renavl.
Karl Vike Stormark
Stormark flyktet som en av de siste fra Lundehøgda og sluttet seg til bataljonen på Fåberg. Han gikk skipatrulje over fjellet, først til Ringebu, hvor tyskerne da var ankommet, deretter til Otta. Retretten skjedde videre gjennom Gudsbrandsdalen og Romsdalen, og Stormark ble demobilisert ved våpenstillstanden 3. mai 1940.
I mars 1941 flyktet Stormark først med fiskebåten «Reidar» fra Ålesund. Den var i dårlig forfatning og motoren havarerte etter noen timer. "Reidar" drev nordover i tett snøfall og ble til slutt slengt inn på et skjær hvor samtlige ombord kom seg våte og kalde, men uskadde over til Langholmen utenfor Vigra. Etter ti timer ble de opppdaget og reddet av folk på Vigra. Vigringene stilte opp med fiskebåten «Njål» som tok Stormark, halvparten av de forliste samt folk fra Vigra over Nordsjøen til Shetland. Han sluttet seg deretter til Norske Brigade i Skottland. Han var i Kompani 4 i den norske feltbataljonen fram til mars 1942, derav åtte måneder som nestkommanderende ved Kompani Cameron Highlanders.
I mars 1942 overtok han som nestkommanderende ved Rekruttkompaniet(Hæren) i Camp Norway, Lunenburg i Nova Scotia i Canada. Han fungerte som leirsjef i februar/mars 1943 under dens gradvise avvikling.
I 1943-44 var han stasjonert ved St. Andrews i Skottland. Han ble i 1944 utnevnt til kaptein og nestkommanderende ved den første norske motoriserte oppklaringstyrke (RECCE), forlagt i Bellerby Camp i Yorkshire.
Eskadronen, med Stormark som nestkommanderende, ble forlagt til østlandsområdet ved hjemkomst til Norge i mai 1945. Den utgjorde hovedeskorte for kongen ved hans hjemkomst 7. juni 1945.
Stormark forlot Forsvaret sommeren 1945 og startet opp Konfeksjonsfabrikken Storm i Isfjorden.
Han forlot Storm i 1957 og etablerte K. Stormark Konfeksjonsfabrikk, først i Snertingdal i 1957, senere på Dokka der fabrikken eksisterer den dag i dag.
Referanser
<references group="RECCE-historikk" />
Kilder
Rapport i Riksarkivet, skrevet av vpl. fenrik Stormark, 11. april 1941
Rapport i Riksarkivet, skrevet av kaptein Ø.Simonsen, 1941(?)
Rapport i Riksarkivet, av kaptein Sigvardt Pran, <references group="Hansen, Svein: Bataljonene Matheson(I/IR4) og Torkildsen(Den lette bataljon) Personer og hendinger i april 1940" />
Modum Sparebank
Modum Sparebank (27. februar 1841 – 1. april 2022) var en sparebank med hovedkontor i Vikersund i Modum, som i dag er en del av SpareBank 1 Sørøst-Norge. Banken hadde også kontorer i Drammen, Hokksund og Åmot.
Banken skiftet i 2016 navn til SpareBank 1 Modum og ble i 2022 innfusjonert i SpareBank 1 Sørøst-Norge.
Francesco Carbone Tomacelli
Francesco Carbone Tomacelli (død 18. juni 1405 i Napoli) var en av Den katolske kirkes kardinaler. Han tilhørte Cistercienserordenen og var biskop av Monopoli i Italia.
Han ble kreert til kardinal 17. desember 1384 av pave Urban VI.
Grunnkretser i Etne kommune
Grunnkretser i Etne kommune er delområder og grunnkretser som seksjonerer Etne kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Svømming under VM i svømmesport 2011 – 400 meter fri kvinner
400 meter fri kvinner var en svømmeøvelse som ble arrangert under VM i svømming 2011. Både forsøksheatene og finalen fant sted 24 juli. Norge var representert ved Cecilie Johannessen som kom på 27.-plass i kvalifisertingsheatene og dermed ikke kvalifiserte seg for videre deltagelse i øvelsen.
Rekorder
Før konkurransen, var de gjeldende verdens- og mesterskapsrekordene som følger:
Vanlig ålebrosme
Vanlig ålebrosme (Lycodes vahlii) er en bunnfisk i familien ålekvabber som lever i saltvann. Den kalles også bare ålebrosme.
Svømming under VM i svømmesport 2011 – 400 meter fri kvinner
Rekorder
Ingen ny verdens- eller mesterskapsrekord ble satt under konkurransen.
Vanlig ålebrosme
Underarter
Arten deles i to underarter, nominatunderarten Lycodes vahlii vahlii som lever i Nord-Amerika og Lycodes vahlii gracilis som lever i Europa.
Svømming under VM i svømmesport 2011 – 400 meter fri kvinner
Forsøksheatene
38 svømmere deltok i 5 heat. De 8 svømmerne med de beste tidene kvalifiserte seg til filnalen:
Vanlig ålebrosme
Utseende
Vanlig ålebrosme er en avlang fisk med stort hode hvor rygg-, hale- og gattfinner er vokst sammen til en sammenhengende finne. Kroppsfargen varierer, men er som oftest overveiende mørk med enkelte lysere felter på ryggen og sidene. Unge fisker har flere mørke tverrstriper. Den største man kjenner til var 53 cm, men vanlig lengde er omkring 28 cm.
Svømming under VM i svømmesport 2011 – 400 meter fri kvinner
Finale
Finalen ble avholdt kl. 18.50.
Vanlig ålebrosme
Levevis
Arten er en bunnfisk som holder seg mellom 50 og 600 meters dyp. Føden består av bunndyr som reker og krill. Vanlig ålebrosme gyter fra sensommeren til høsten. Hunnene legger om lag 100 store egg (opp til 6 mm) på havbunnen.
Utbredelse
Fisken fins langs kysten av begge sidene av Nord-Atlanteren, fra Kattegat og Bohuslän til Kvitsjøen på europeisk side, og fra Canada til Grønland på amerikansk side. Den fins også rundt Island
Wakefield
Wakefield er en by i West Yorkshire i England. Den ligger ved elven Calder, sør for Leeds, og ved den østlige utkanten av fjellkjeden Penninene. Den inngår i den enhetlige myndigheten City of Wakefield. Ved folketellingen i 2011 hadde byen en befolkning på 99 251 innbyggere.
I middelalderen fikk Wakefield kallenavnet «Merrie City» og i 1538 beskrev oldtidsgranskeren John Leland den som «en meget livlig markedsby og passende stor; godt betjent av fisk og kjøtt fra havet og fra elvene... slik all mat er meget god og billig der.»
Byen var tidligere et sentrum for tekstilhandel, og området var fra den industrielle revolusjon dominert av kullgruvedrift. Under den store gruvearbeiderstreiken i 1984 var alle gruver i umiddelbar nærhet av byen stengt, men det var 18 gruver igjen i resten av distriktet, og byen var preget av mange demonstrasjoner til støtte for gruvearbeiderne.
Wakefieldkatedralen ble restaurert av sir George Gilbert Scott. Den har et spesielt kapell fra 1300-tallet, som er ett av bare fire i sitt slag som er bevart i England. Det er en rekke andre kulturelle attraksjoner i byen, blant annet Yorkshire Sculpture Park, Sandal Castle, National Coal Mining Museum for England, et stort kunstgalleri og et bymuseum (Wakefield Museum). I mai 2011 åpnet kunstmuseet The Hepworth Wakefield som er til minne om billedhoggeren Barbara Hepworth som ble født i Wakefield i 1903.
Området Westgate hadde tidligere det største antall puber plassert vegg-i-vegg i England, og Westgate Run er en berømt pub-til-pub-runde.
Vennskapsbyer
Wakefield har følgende vennskapsbyer:
Nicolai Ulfsten
I forhold til sine sine samtidige norske kunstnere solgte han godt. Og da han døde i 1885 av tuberkulose bare 31 år gammel ble han vurdert som en av de mest betydelige av de norske landskapsmalere.
Christian Krohg skrev blant annet i sin nekrolog i Verdens Gang i 1885: ''«Fra Jæderen» stod der altid paa Ulfstens Billeder. Han har denne fattige, fordringsløse Del af vort Fedreland for den norske Kunst, han har ryddet den og dyrket den med en stor Kunstners Kjærlighed. ''
I tilknytning til hundreårstiden for hans død, arrangerte Stavanger Faste Galleri en større minneutstilling (6. mai til 2. juni).
Anticheira
Anticheira er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore til ganske store (ca. 25-35 millimeter), bredt ovale, litt matt grønne skarabider. Scutellum er stort og trekantet.
Levevis
Larvene lever i råtten ved, i huller som de har gnagd ut.
Utbredelse
Slekten er utbredt i Mellom- og Sør-Amerika.
Lajedo
Lajedo er en kommune i delstaten Pernambuco i nordøstregionen av Brasil.
Wah-wah
Wah-wah er et lydord for lyden som fremkommer ved alternering mellom ulike resonansområder. Den lydlige effekten går ut på å lage glidetoner. Effekten ble utviklet av jazztrompetister og -trombonister ved bruk av mute, men ble midt på 1960-tallet gjort mulig på elektrisk gitar gjennom konstruksjon av en fotpedal som ble koplet inn mellom gitaren og forsterkeren.
George Harrison nyttiggjør seg på slående vis poenget med den lydmalende likheten mellom wah-wah-pedalen og menneskegråt på trippelalbum «All Things Must Pass»:
Wah-wah-pedalen er det også mulig å gjøre bruk av i forbindelse med kontaktmikrofoner til akustiske instrumenter. Roy Harper kunne således få plugget en wah-wah-pedal til sin akustiske gitar på albumet Flat Baroque and Berserk (1970). Samme effekten med bruk av kontaktmikrofon og wah-wah pedal ble snart forsøkt også på trompet Miles Davis og på elektrisk fiolin Jean-Luc Ponty.
Også i elektronisk musikk har wah-wah-effekten kommet til anvendelse. Allerede de tidligste moog synthesizere gjorde flittig bruk av en effektknapp som vris eller et motorsykkelliknende gasshåndtak for å oppnå den spesielle wah-wah-effekten.
Wah-Wah (Effektgerät) ワウペダル
Rinaldo Brancaccio
Rinaldo Brancaccio (død oktober 1427) var en av Den katolske kirkes kardinaler. Han ble kreert til kardinal 17. desember 1384 av pave Urban VI.
Fossheimfoss kraftverk
Fossheimfoss kraftverk er et lite elvekraftverk beliggende ved Røn i Vestre Slidre kommune i Innlandet fylke.
Det utnytter fallet på 7 m mellom Slidrefjorden og Strondafjorden.
Kraftverket ble satt i drift i 1994, og har en ytelse på 1,9 MW. Årsproduksjon i et normalår er på rundt 11 GWh.
Varmebølgen i Europa 2003
Land som ble rammet
Som ved alle varmebølger ble gamle og syke rammet hardest. Mange pensjonister døde i sine hjem og det drøyde i visse tilfeller flere uker innen likene ble funnet. Etter hard kritikk gikk helseminister Jean-François Mattei av den 31. mars 2004. Under den intensive varmebølgen 3 år senere, i juli 2006, var myndighetene bedre forberedt og dødstallene var langt lavere.
Limoeiro
Limoeiro er en kommune i delstaten Pernambuco i nordøstregionen av Brasil.
Lars Hansen
Lars Georg Hansen (født 8. januar 1869 i Molde, død 20. juli 1944 i Oslo) var en norsk forfatter fra Tromsø som ble kjent som «ishavsforfatteren». Han ga ut 18 bøker fra 1926 til 1944.
Levi (andre betydninger)
Levi kan vise til:
Lars Hansen
Lars Hansen vokste opp og bodde i Tromsø der han en periode også var lokalpolitiker for Venstre og Høyre, blikkenslager og reder. Fra 1922 til 1925 var han løsarbeider i USA. . Han var gift med Ragna Zachariassen, datter av ishavsskipper Søren Zachariassen.
Temaer og motiv i bøkene hentet Hansen framfor alt fra ishavsfangst og livet blant kystbefolkningen i Troms og på Svalbard på slutten av 1800-tallet og begynnelsen av 1900-tallet.
Hansen er i stor grad glemt etter sin død på grunn av medlemskapet og engasjementet i Nasjonal Samling (NS), Quislings nasjonalistiske fascistparti, under andre verdenskrig. Hansen gjorde seg ikke nevneverdig politisk bemerket under krigen. To av bøkene hans kom ut på tysk i Frontbuchhandelausgabe für die Wehrmacht, bokutgivelser for tyske soldater 1939–1945. Dette var Die weiße Hölle – Zwei Erzählungen (debutboka I Spitsbergens vold fra 1926) og novellesamlinga Im Schnee und Nordlicht (I sne og nordlys fra 1936).
Lars Hansen avgikk ved døden i 1944.
Marino Bulcani
Marino Bulcani (født ca. 1345 sannsynligvis i Alife, død 8. august 1394 i Assisi) var en av Den katolske kirkes kardinaler. Han var pavens subdiakon.
Han ble kreert til kardinal 17. desember 1384 av pave Urban VI.
Han var nevø til kardinal Francesco Renzio.
When Dream and Day Unite
When Dream and Day Unite er debutalbumet til det progressiv metal-bandet Dream Theater.
Albumet ble innspilt på Kajem/Victory Studios i Pennsylvania, og er det eneste av Dream Theaters album med Charlie Dominici som vokalist.
På albumets 15. årsdag ble hele albumet spilt gjennom av Dream Theaters nåværende besetning på en konsert i Los Angeles, California. Til slutt ble også de tidligere Dream Theater-medlemmene Charlie Dominici og Derek Sherinian tatt opp på scenen for å spille to ekstrasanger sammen med bandet. Konserten ble innspilt og selges via YtseJam Records under navnet When Dream and Day Reunite.
Knivblad
Knivblad (klinge) er den delen av en kniv som man kutter eller stikker med og består oftest av stål. Ellers består kniven av grep og som oftest parerstang for å beskytte fingrene fra knivbladet. Den delen av bladet som er skarpt, kalles for knivegg. Knivbladet kan komme i mange fasonger og ha én eller flere knivegger. Bladet på sverd, dolker, kårder og sabler kalles for «klinge».
Protobulgarere
Protobulgarere eller urbulgarere (bulgarsk прабългари), stundom kalt kun for bulgarere, er ett av tre folkegrupper som over tid har blitt til dagens bulgarere i Bulgaria. De andre forhistoriske folkegruppene er thrakere og slavere.
Protobulgarernes opprinnelse er noe omdiskutert, og én teori er at de var et tyrkisk folkegruppe som innvandret fra Sentral-Asia, en annen teori er de kom fra byen Bulgan i Mongolia, og en tredje teori er at de var et indoeuropeisk folk fra Pamir («Verdens tak»). Det er den første teorien er den som nevnes hyppigst, og navnets etymologi henvises ofte til det tyrkiske ordet bulgha som betyr «blanding». De var uansett opprinnelig et etnisk blandet folkeslag.
I henhold til noen historieskrivere slo de første protobulgarere seg ned i området mellom Svartehavet og Det kaspiske hav på 100-tallet e.Kr. Det var antagelig bare et lite antall, men var etnisk det folkeslag som senere har blitt karakterisert som protobulgarere. Mellom 351 og 389 flyttet en del til Armenia via Kaukasus. Da hunerne kom flyttet langt flere protobulgarere til området og ble assimilert med sarmaterne.
Biostratigrafi
Biostratigrafi er en metode for relativ datering der man aldersbestemmer sedimentære bergarter ved hjelp av fossiler.
Protobulgarere
Etter å ha vært en tid under tyrkisk overherredømme brøt protobulgarerne seg fri og dannet Bulgaria Magna – Det storbulgarske rike på 600-tallet. I år 668 falt dette riket sammen og protobulgarerne ble spredt. I henhold til et tradisjonelt historiesyn vandret den største gruppen vestover under lederen eller khanen Asparuch, og som krysset Donau i år 680. I det påfølgende året slo de seg ned i byen Pliska. Protobulgarerne hadde ikke bare militære ferdigheter, men var også politisk organisert og kunne raskt ta makten over de slaviske folkegruppene som allerede var i området. Den gruppen av protobulgarere som ble igjen eller som vandret nordover kalles i dag for volgabulgarere (se Volga-Bulgaria) eller kun bulgarere, og de talte et tyrkisk språk.
Biostratigrafi
Fossiler som ofte brukes til biostratigrafiske dateringer og korreleringer, er trilobitter og graptolitter, og mikrofossiler som dinoflaggellater, foraminiferer og ammonitter. Også andre levende organismer kan brukes til datering. Innen arkeologi er dendrokronologi en del brukt, der den absolutte alderen på trestolper kan fastslås ved hjel av distinkte mønstre av årringer i treet.
Friedrich de la Motte Fouqué
Friedrich de la Motte Fouqué (pseudonymer «Pellegrin» og «A.L.T. Frank»; født 12. februar 1777 i Brandenburg an der Havel, død 23. januar 1843 i Berlin) var en tysk forfatter som ble regnet som den mest betydelige representanten for romantikken på 1800-tallett.
Liv
Fouqué, som stammet fra en gammel fransk adelig hugenottfamilie, bar det fulle navnet Friedrich Heinrich Karl Baron de la Motte Fouqué, Baron de Saint-Surin, Seigneur de la Greve. Han fikk sin utdanning av ulike privatlærere. Bestefaren Heinrich August de la Motte Fouqué (1698–1774) hadde vært offiser under Fredrik II av Preussen, og sønnesønnen fulgte familietradisjonen da han i ung alder trådte inn i den prøyssiske armeen. Han fikk rang som fenrik allerede som syttenåring og deltok i rhinfelttoget i 1794. Deretter tjente han som løytnant i hertug Karl August av Sachsen-Weimar-Eisenachs Kürassierregiment i Aschersleben. I Weimar ble han kjent med Goethe, Schiller og Herder.
Fouqué var gift med Marianne von Schubaert fra 1798 til de ble skilt i 1802, samme år som han gikk ut av armeen. Året etter giftet han seg med godsarvingen Caroline von Rochow og bodde sammen med henne på godset Nennhausen ved Rathenow, der begge var sysselsatt med forfattervirksomhet. I sommermånedene gjorde de Nennhausen til et intellektuelt senter med besøkende litterater som Adelbert von Chamisso, Joseph von Eichendorff, Karl August Varnhagen von Ense, Rahel Levin-Varnhagen von Ense, August Wilhelm Schlegel og E.T.A. Hoffmann. Ekteparet var sentrale figurer i Tysklands littærere liv de neste tretti årene.
Fouqué ble enkemann i 1831 og giftet seg to år senere med Albertine Tode (1806-1876), også hun var forfatter. De bosatte seg i Halle.
Virke
Fouqué publiserte til å begynne med under pseudonymet Pellegrin. August Wilhelm Schlegel hjalp Fouqué fram og gav i 1804 ut hans Dramatische Spiele. Senere fulgte Romanzen vom Thale Ronceval (1805), romanen Historie vom edlen Ritter Galmy und einer schönen Herzogin aus Bretagne (1806), romanen Alwin (1808) og heltespillet Sigurd, der Schlangentöter (1808), i alle disse verkene finner man samme stoffomfang, poetiske vinklinger og framstillingsmåter som i senere verk; elementer fra de nordeuropeiske heltesagaer og middelalderens franske ridderfortellinger flyter hos Fouqué sammen til en fantastisk verden.
Sigurd der Schlangentödter, ein Heldenspiel in sechs Abentheuren (1808), var den første moderne tyske dramatiseringen av Nibelungen-legenden som kombinerte islandske kilder som Volsungesagaen og det tyske Nibelungenlied. Dette skuespillet og de to påfølgende, Sigurds Rache (1809) og Aslauga (1810) ble i 1810 utgitt samlet under tittelen Der Held des Nordens. Trilogien påvirket senere versjoner av historien, slik som Friedrich Hebbels Nibelungen og Richard Wagners Der Ring des Nibelungen.
Den langt mest kjente av Fouqués romaner er Undine (Berlin 1811), en fortelling delvis i eventyrform med fantastiske elementer. Romanen ble oversatt til alle verdensspråk og fram til 1966 var den brukt som grunnlag for rundt 30 operalibretti, eksempelvis et av E.T.A. Hoffmann. Undine inspirerte den franske komponisten Maurice Ravel til å skrive pianostykket Gaspard de la nuit i 1906.
Fouqués litteratur satte spor også i norsk litteratur, Hans Jæger skriver i sin innledning til et utvalg noveller av Maurits Hansen at «Blandt de tyske Romantikere er det især Fouqué, som har øvet en stor innflydelse paa Hansen, «den geniale Fouqué» som han kalder ham etsteds, en Karakteristik, som ingen længere falder paa at bruge om den romantiske Kavalleriofficer.»
Queen Anne’s County
Queen Anne's County er et fylke i den amerikanske delstaten Maryland. Det ligger nordøst i staten og grenser mot Kent County i nord, Talbot County i sør og mot Caroline County i sørøst. Det har også grense mot delstaten Delaware i øst.
Queen Anne's Countys totale areal er 1,320 km² hvorav 356 km² er vann. I 2000 hadde fylket 40,563 innbyggere Administrasjonssenteret ligger i byen Centreville som også er fylkets største by.
Jack Sonni
Jack Sonni (født 9. desember 1954 i Indiana i Pennsylvania) er en amerikansk gitarist. Han er mest kjent for sin tid som gitarist i rockebandet Dire Straits.
Som 13 åring ble Sonni inspirert av John Lennons opptreden på the Ed Sullivan show. Da han først begynte å spille som 13 åring, var det nesten det eneste han gjorde i ungdomsårene.
Dire Straits
Sonni jobbet i musikkforretningen Rudy's Music Shop, hvor han ble kjent med Knopfler-brødrene i 1978. Hans gode vennskap med Mark Knopfler gjorde at han ble spurt om å være med i Dire Straits i forkant av innspillingen av Brothers in Arms-albumet, i 1984. Sonni takket ja til invitasjonen, og ble med på den påfølgende 12 måneders turneen med 247 konserter i over 100 byer. Han hadde soloer på blant annet Solid Rock, Two Young Lovers og Expresso Love.
Sonni var veldig energisk på scenen og var veldig bevegelig, og med en spesiell klesstil skilte han seg ut på scenen. En av hans store helter var Jimi Hendrix, hvor Sonni fant inspirasjonen til å spille med skjerf rundt hode. Han var også ofte barbeint på scenen.
Han har også opptredt og gått i studio med b.l.a: Pete Townshend, Eric Clapton, Keith Richards, Bob Dylan, Nils Lofgren, Sting, Branford Marsalis, Madonna, Stan Lynch, Mike Campbell m.fl.
Etter at turnélivet tok slutt for Sonni, begynte han med markedsføring. Han var direktør for markedskommunikasjon ved Line 6, et California-basert produsent av digitale teknologiprodukter for musikere. Hans bidrag inkluderte bl.a. utvikling, posisjonering og merkevarebygging for det nye selskapet, samt nanvgiving og å skape formen på et historisk produkt, POD.
I 2001 flyttet han videre for å bli visepresident for markedskommunikasjon for Guitar Center. Han hadde ansvar for selskapets reklame, markedsføring og PR. Han forlot stillingen i 2006.
Gitarer
Effekter: Rat Distortion pedal, Ernie Ball volume pedal & Roland Digital Delay
Jim Kelly Amplifiers w 2 2x12 Cabs witth EVL-12L speakers
Personlige liv
I 1988 fikk Sonni tvillingdøtre, og bestemte seg for å gi seg med turnelivet, for å oppdra døtrene.
2000-
I dag har Sonni bosatt seg i California, hvor han skriver ei bok om livet sitt. Den er ventet å komme ut i midten av 2010. Musikk er kun en hobby for han nå, det samme som surfing.
Grunnkretser i Kvænangen kommune
Grunnkretser i Kvænangen kommune er delområder og grunnkretser som seksjonerer Kvænangen kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Francesco Castagnola
Francesco Castagnola (død 15. november 1385), sønn av Paolo av Napoli, var en av Den katolske kirkes kardinaler.
ISO 3166-2:UZ
ISO 3166-2:UZ er Usbekistans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Francesco Castagnola
Han ble kreert til kardinal 17. desember 1384 av pave Urban VI.
ISO 3166-2:UZ
For Usbekistan er det definert koder for én by, tolv provinser og én republikk. Byen Tasjkent er landets hovedstad, og har spesiell status på nivå med regionene.
Hver kode består av to deler, atskilt av en bindestrek. Første del er UZ, ISO 3166-1 alfa-2-koden for Usbekistan. Andre del er to bokstaver.
Endringer
Følgende endringer i Usbekistans oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Matadoravl
Matadoravl er en avlsmetode som beskriver gjentatt bruk av samme hann, som regel på grunn av popularitet og/eller manglende tilgjengelighet av andre hanner.
Matadoravl er en måte å begrense utavl på, der de fleste generasjoner blir mer eller mindre i slekt med hverandre. Gjennom matadoravl kan man således sørge for at det er de beste avlsdyrenes egenskaper som blir videreført, men det bærer også med seg en risiko for reduksjon av rasens genetiske mangfold. Matadoravl kan således føre til at genfeil spres ukontrollert. Et eksempel på dette er arvelig greyhound nevropati. For hundeavl anbefaler Norsk Kennel Klub at en hund ikke bør ha flere avkom enn tilsvarende 5 % av antall registrerte hunder i rasepopulasjonen over en 5 års periode. Genetikere anbefaler imidlertid maksimalt 2 % for tallrike hunderaser.
Matadoravl har også mye til felles med linjeavl, men den foregår kun på et nivå.
Hareskovbanen
Hareskovbanen eller også Slangerupbanen er en dansk jernbanestrekning mellom Farum og København. Strekningen ble tatt i bruk i 1906, og gikk opprinnelig mellom Slangerup og Lygten i Nørrebro i København. Strekningen trafikkeres i dag av S-tog.
Fjellfinnenes nasjonalsang
Teksten
1.Hvor herligt er mitt fødeland ei roser jeg de fremmede riker, på Norges fjell jeg best meg liker thi der jeg er den frie mann. Skjønt her er skarpt og goldt og øde min kjære rein dog finner føde, hva fordrer jeg vel mere enn fullkommen mose for min rein.
Stefano Palosio
Han ble kreert til kardinal 17. desember 1384 av pave Urban VI.
Fjellfinnenes nasjonalsang
Teksten
2.Mitt reinsdyr er min beste venn min rikdom er min lærredshytte, med ingen konge vil jeg bytte skjønt jeg er fremmed uten hjem. Fra krigens larm meg Gud bevarer her sitter jeg så trygt for farer her føler jeg meg alltid vel blant mine rein på høye fjell.
3.Min Skapers og min Kongens navn stå begge skrevne dypt i bringen jeg ellers kymrer meg om ingen og føler heller intet savn. Den Herre som meg kjær er vorden regjerer over hele jorden han fører meg den steile vei jeg vandre må o rein for deg.
4.Min vinterdag er måneskinn hvortil seg nordlysflammer knytte hvor deiligt da omkring min hytte hvor herligt da at være fin. Når reinen trives og blir flere hva kan jeg da vel ønske mere når møyen kronet er med hell hvor herligt er da ei mitt fjell.
5.På fjellet er mitt rette hjem dit når ei verdens sorg og plager, der går jeg trygt hvor jeg behager min ski meg fører sikkert frem. Min rein meg fører, føder, kleder og skaffer meg så mangen gleder jeg er den lykkeligste mann, ja herligt er mitt fødeland.
BBC Canada
BBC Canada er en canadisk TV-kanal tilgjengelig på digital kabel (kategori 2 i Canada). Sammen med BBC Kids er den et fellesprosjekt av BBC Worldwide og den canadiske kringkasteren Alliance Atlantis. Den begynte sine sendinger 7. september 2001.
Siden BBC Canada er en canadisk kanal som bare tilfeldigvis er delvis britisk eid, må den, ifølge kringkastingsreglene i Canada, vise en viss mengde canadiske programmer. I tillegg til BBC-programmer viser den derfor canadiske serier som House & Home, Debbie Travis' Facelift og Holmes on Holmes. BBC Canada er også den eneste canadiske kanalen som plasserer sin logo i øvre, høyre hjørne av skjermen i motsetning til venstre hjørne, som alle de andre TV-kanalene i landet.
BBC Canada har ikke lov til å vise nyhetssendinger. Likevel er sendinger fra BBC World tilgjengelige gjennom kanalen, CBC Newsworld og noen PBS-stasjoner i Canada.
Macaparana
Macaparana er en kommune i delstaten Pernambuco i nordøstregionen av Brasil.
Freden i Stolbovo
Freden i Stolbovo som ble besluttet den mellom Sverige og Russland, avsluttet den ingermanlandske krigen 1610–1617. Etter mer enn to måneder med forhandlinger møtte representanter fra Sverige og Russland ved byen Diderino sørøst for innsjøen Ladoga, men avtalen ble undertegnet i en annen by (nå forlatt), Stolbovo.
Forhandlingene
Fra avreisen hadde Sverige gått inn i forhandlinger med store ambisjoner og med håp om å oppfylle en gammel drøm om å få all russisk handel til å gå gjennom svensk territorium. Som en konsekvens av denne ambisjonen fremmet svenskene opprinnelig utstrakte territoriale krav i det vestlige Russland, deriblant den viktige nordlige havnen i Arkhangelsk. Imidlertid sendte Jakob I av England en delegasjon for å megle, og det samme gjorde nederlenderne under Reinald Brederode. Deres målsetning var hovedsakelig å sikre at Arkhangelsk ikke havnet på svenske hender, noe som ville ha gjort den omfattende handelen mellom Vest-Europa og Russland langt vanskeligere. Sveriges mål var å stenge russerne ute fra alle havner ved Østersjøen, og beskytte Finland ved Ladogasjøen.
Fredsforhandlingene ble innledet i august 1615, men russerne vegret seg mot å forhandle så lenge Gustav II Adolf beleiret den russiske festningen Pskov. Beleiringen ble hevet den 17. oktober, og forhandlingene kunne begynne i januar 1616 i Diderino med Jakob De la Gardie i spissen for den svenske delegasjonen. Som nevnt var også nederlenderne og engelskmennene til stede, mens danskene ble holdt ute.
Megler var John Mericke, det engelske Moskovittkompaniets agent i Russland. Under trusselen om at Polen ville inngå fred med Sverige bøyde russerne av, og fredsavtalen ble undertegnet i Merickes hjem i Stolbovo. Avtalen ble signert av utsendinger for den russiske tsaren Mikhail Romanov, og for Sverige av Jakob de la Gardie, Henrik Horn, Arvid Tönnesson Vildman og Måns Mårtensson Palm.
Avtalens vilkår
I den endelige fredsavtalen ble tsaren og den svenske kongen Gustav II Adolf enige om de følgende vilkår:
Resultat
Sverige fikk gjennom avtalen grenser mot Russland langs innsjøene Ladoga og Peipus som var lette å forsvare. Etter sigende skal Gustav II Adolf ha kommentert: «Jeg håper at det skal bli vanskelig for russerne å hoppe over bekken». Russland ble utestengt fra Østersjøen, ettersom Sverige nå kontrollerte en sammenhengende landgrense med Karelen, Kexholms län, Ingermanland og Estland. Denne utestengingen førte dog til at konfliktene med Russland fortsatte, og med nederlaget i den store nordiske krig ble Ingermanland og Estland og deler av Karelen avstått til Russland.
England er offisielt kreditert for å forhandlet fram freden gjennom deres megler John Mericke, skjønt nederlendernes innsats også hadde betydning. Senere ble lederen for den nederlandske delegasjonen, Reinald Brederode, utnevnt til svensk friherre av Wesenberg i Estland som belønning for sin innsats under forhandlingene.
Ole Edvard Buck
Ole Edvard Buck (født 14. november 1799 i Trondheim, død 13. juni 1843 i Molde ) var en norsk embedsmann og politiker.
Fra 1833 til 1839 var han amtmann i Finnmark. I 1838 ble han innvalgt på Stortinget, og representerte Finnmark.
Etter perioden på Stortinget ble han i 1841 sendt til det nordvestlige Russland av det andre Wedel-ministeriet, som ble ledet av Herman Wedel-Jarlsberg, for å forbedre handelsrelasjonene mellom Norge og Russland. Fra 1841 var Mons Lie fungerende amtmann frem til hans død i 1843.
Buck var gift med Christiane Marie Krohg, datter av Hilmar Meincke Krohg. Han døde under et besøk hos svigerfaren på Nøisomhet i Molde.
Utmerkelser
Buck var innehaver av Nordstjerneordenen.
Björn Friberg
Björn Friberg er en svensk tidligere fotballspiller. Friberg, som var midtbanespiller, spilte 64 kamper og scoret fire mål for Malmö FF i Allsvenskan fra 1967 til 1973.
Gunnar S. Gundersen
Gundersen var blant de unge kunstnere som kom til Statens kunstakademi de første årene etter frigjøringen. Denne generasjonen ønsket å frigjøre seg fra det tradisjonelle norske figurative maleri og søkte mot de toneangivende strømninger ute i Europa. Veien gikk via danske Richard Mortensen til Auguste Herbin, Serge Poliakoff og Victor Vasarely.
Fylkesvei 7396
Fylkesvei 7396 går på Lovund i Lurøy kommune. Hovedstrekningen er 586 meter lang.
Lars Sund
Lars Sund (født 1953 i Jakobstad) er en i Sverige bosatt finlandssvensk forfatter. Han studerte engelsk, svensk og litteraturvitenskap ved Åbo Akademi og bosatte seg senere i Uppsala.
Fylkesvei 7396
Frem til 2019 hadde veien betegnelsen fylkesvei 406.
Gunnar S. Gundersen
Sammen med Ludvig Eikaas, Tor Hoff og Odd Tandberg tilhørte han den såkalte "Dødsgjengen". Det var disse fire som var banebrytende for nonfigurativ kunst i Norge.
Lars Sund
Sunds litterære gjennombrudd kom i 1991 gjennom romanen Colorado Avenue, som ble den første delen i en trilogi der hovedrollene innehas av innbyggerne i det fiktive svenskösterbottniske tettstedet Siklax. Claes Olsson har senere filmet trilogiens to første bøker.
Gunnar S. Gundersen
Til avisen Verdens Gang uttalte Gunnar S. i 1950 følgende: «Jeg mener de rene farger og former virker sterkest. Jo mindre ramme av ytre attributter en gir seg selv å operere innenfor, jo større spenning og klarhet, jo mer enkelhet og begrensning, jo større styrke.»
Gundersen vokste opp i industribygden Høyanger i Sogn og Fjordane. I november 2018 åpnet et galleri som bærer Gundersens navn i Høyanger; Gunnar S. galleriet. Galleriet består av en permanent samling med verk av Gundersen i 2. etasje og vekslende utstillinger i 1. etasje.
Et portrett i sten av Gunnar S. Gundersen står i Gloppen Skulpturpark Byrkjelo. Det er laget av billedkunstneren Stig Eikaas.
Machados
Machados er en kommune i delstaten Pernambuco i nordøstregionen av Brasil.
Angelo d’Anna de Sommariva
Angelo d'Anna de Sommariva O.Camald  (født 1340, død 21. juli 1428) var en av Den katolske kirkes kardinaler.
Han ble kreert til kardinal 17. desember 1384 av pave Urban VI.
Sørlandshallen
Sørlandshallen er en idrettshall i Kristiansand. Og anses som en av Norges største innendørs fotball haller.
Hallen ligger i Sørlandsparken ved E18, øst for sentrum i nærheten av Kristiansand Dyrepark, Sørlandets Travpark og Sørlandssenteret. Agder Fotballkrets benytter hallen til innendørs fotball, blant andre av. Tidvis benyttes hallen til innendørs gocart. Sørlandshallen har 7500 m² utstillingsflate. Her arrangeres også varemesseer, konserter, banketter og lignende.
Alfred Kinsey
Alfred Charles Kinsey (født 23. juni 1894, død 25. august 1956) var en amerikansk biolog og sexolog,samt professor i entomologi og zoologi. Han grunnla Institute for Sex Research (i dag Kinsey Institute for Research in Sex, Gender and Reproduction) ved Indiana University.
Kinsey publiserte de kjente Kinsey-rapportene (Sexual Behavior in the Human Male og Sexual Behavior in the Human Female) i henholdsvis 1948 og 1953.
Etter 25 års forskning publiserte James H. Jones, professor i historie ved universitetet i Colorado, i 1997 biografien Kinsey: A Public/Private Life. Denne biografien dannet grunnlaget for filmen Kinsey (2004), der Kinsey ble spilt av Liam Neeson.
Kinsey ble portrettert på framsiden av Time Magazine den 24. august 1953. Han ble vist ved siden av blomster og bier, en populær eufemisme for seksualitet.
Franz Jonas
Franz Josef Jonas (født 4. oktober 1899 i Wien, død 24. april 1974 i Wien) var en østerriksk sosialdemokratisk politiker og fra 1965 til 1974 Østerrikes forbundspresident.
Jonas var utdannet typograf. På 1930-tallet var han aktiv i den sosialdemokratiske bevegelsen i Østerrike, noe som i 1935 førte til at han, sammen med mange andre, bl.a. senere forbundskansler Bruno Kreisky ble fengslet. I den såkalte sosialistprosessen i 1936 ble han imidlertid frikjent for anklagen om høyforræderi etter å ha sittet fengslet i 14 måneder.
Etter andre verdenskrig gikk han inn i kommunepolitikken, og i perioden 1951 – 1965 var han borgermester i Wien, fra 1953 til 1965 også medlem av Nasjonalrådet (det østerrikske parlamentets annetkammer).
I 1965 ble han valgt til forbundspresident, og ble sittende inntil han døde i 1974.
XYY-syndrom
XYY-syndrom er en trisomi hvor en mann har en ekstra versjon av Y-kromosomet. Dette er kjent som en 47,XYY karyotype. Betegnelsen syndrom for denne tilstanden er omdiskutert, siden det er en forholdsvis normal kromosomfeil og brorparten av individer med XYY-syndrom ikke er klar over deres karotype. Ca. 1 av 1000 menn fødes med et ekstra Y-kromosom.
Presentasjon
Det ekstra arvematerialet som cellene innehar, skaper som regel ingen uvanlige fysiske trekk eller medisinske problemer. Derimot er menn med 47,XYY vanligvis høyere enn gjennomsnittet, og gjerne flere centimeter høyere enn sine foreldre og søsken. De fleste menn med 47,XYY er normalt utviklet og er fertile. Siden det eneste fysiske trekk for menn med 47,XYY er høyden, oppdages tilstanden som regel kun gjennom genetisk testing for andre grunner.
Menn med XYY-syndrom er mer utsatt for lærevansker og utvikler gjerne tale- og språkkunnskaper sent. Tidligere ble det også sagt at 47,XYY menn generelt hadde lavere IQ enn sine søsken, dette er senere blitt motbevist. Forekomsten av 47,XYY barn med atferdsproblemer, men de er noe overrepresentert ved arrestasjoner. Dette kan ha sammenheng med høyden heller enn med aggressiv adferd. I ungdomsårene har mange med XYY-syndrom ekstrem acne.
Årsak
47,XYY er ikke arvet, men kommer av en tilfeldig feil under dannelsen av spermien. Hvis en spermie med ett ekstra Y-kromosom befrukter en eggcelle, vil barnet ha en ekstra versjon av Y-kromosomet i alle sine celler.
Hyppighet
Rundt én av 1000 gutter er født med 47,XYY karotype. Hyppigheten av 47,XYY er ikke påvirket av alderen til foreldrene. Syndromet ble først beskrevet i 1961 da en mann fikk sjekket sin karotype siden han fikk en datter med Downs syndrom.